laion/Wikipedia-Exotic huggingface dataset:
ভিয়েতনামের জনসংখ্যার পরিসংখ্যান

ভিয়েতনামীয় জাতির লোকেরা দক্ষিণ চীন ও উত্তর ভিয়েতনাম অঞ্চলে বাস করত। তারা দুই হাজার বছর ধরে ধীরে ধীরে দক্ষিণে অগ্রসর হয়ে ইন্দোচীন উপদ্বীপের প্রায় সমগ্র পূর্ব উপকূলে বসতি স্থাপনে সক্ষম হয়। জাতিগতভাবে ভিয়েতনামীয়রা, বা ভিয়েত জাতির লোকেরা নিম্নভূমিতে বাস করে এবং ভিয়েতনামীয় ভাষা-তে কথা বলে। এই জাতির লোকেরাই ভিয়েতনামের সংস্কৃতি ও রাজনীতির ধারক-বাহক। ভিয়েতনামীয় সরকারের মতে দেশটিতে প্রায় ৫৪টি ভিন্ন জাতির লোকের বাস। এদের মধ্যে ভিয়েত জাতি বৃহত্তম; এরা জনসংখ্যার ৮৮% গঠন করেছে। তবে ভিয়েত জাতির লোকেরা দেশের অর্ধেকেরও কম কিন্তু উর্বর এলাকায় বাস করে, অন্যদিকে সংখ্যালঘুজাতির লোকেরা বৃহত্তর কিন্তু অনুর্বর এলাকায় বাস করে। মেকং নদীর ব-দ্বীপে প্রায় ১৩ লক্ষ খমের ক্রোম জাতির লোকের বাস। এছাড়াও দেশে প্রায় ১০ লক্ষ চীনা লোক বাস করেন। চীনারা ভিয়েতনামের অর্থনীতির এক গুরুত্বপূর্ণ চালিকাশক্তি। তবে ১৯৭৫ সালে ভিয়েতনাম একত্রীকরণের পর চীনা-বংশোদ্ভূত ভিয়েতনামীয়দের ব্যবসা বাণিজ্যের উপর সীমা বেঁধে দেয়া হয়। তবে এই শীতল সম্পর্ক বর্তমানে অনেক হ্রাস পেয়েছে। জনসংখ্যা: ৮৩,৬৮৯,৫১৮ (জুলাই ২০০৫ প্রাক্কলন) বয়ঃগঠন: ০-১৪ বছর: ২৯.৪% ১৫-৬৪ বছর: ৬৫% ৬৫ ও তদুর্ধ্ব: ৫.৮% জনসংখ্যা বৃদ্ধি হার: ১.৩% জন্ম হার: ১৯.৫৮ প্রতি হাজারে মৃত্য হার: ৬.১৪ প্রতি হাজারে নীট অভিবাসন হার: -০.৪৫ প্রতি হাজারে জাতি: ভিয়েতনামীয় জাতি ৮৬.২%, তে জাতি ১.৯%, থাই জাতি ১.৭%, মুয়ং জাতি ১.৫%, খমের জাতি ১.৪%, হোয়া ১.১%, নুন ১.১%, মং জাতি ১%, অন্যান্য ৪.১% (১৯৯৯ আদমশুমারি) 1999 Census results Socioeconomic Atlas of Vietnam
জাপানের ধর্মবিশ্বাস

জাপানের প্রধান দুইটি ধর্ম হলো শিন্তো ধর্ম ও বৌদ্ধ ধর্ম। প্রাকৃতিক শক্তিসমূহের প্রাচীন উপাসনার বিভিন্ন পৌরাণিক কাহিনী শিন্তো ধর্মের ভিত্তি। শিন্তো ধর্মে মৃত্যু পরবর্তী জীবন নিয়ে কিছু বলা নেই বলে বৌদ্ধ ধর্ম ও শিন্তো ধর্ম বহু যুগ ধরে জাপানে সহাবস্থান করেছে। অনেক ক্ষেত্রে শিন্তো উপাসনালয় এবং বৌদ্ধ মন্দিরগুলি প্রশাসনিকভাবে সংযুক্ত হয়ে পড়ে। বর্তমানেও বহু জাপানি দুই ধর্মই সমানভাবে অনুসরণ করে। শিন্তো ধর্ম ১৬শ থেকে ১৯শ শতকে বিস্তার লাভ করে। মেইজি পুনঃপ্রতিষ্ঠার সময় জাপানি নেতারা শিন্তো ধর্ম গ্রহণ করেন এবং এটিকে সরকারীভাবে পৃষ্ঠপোষকতা প্রদান করে জাপানিদের মধ্যে জাতীয়তাবাদী ও দেশপ্রেমী অনুভূতি জাগিয়ে তুলতে ব্যবহার করেন। জাপানের সম্রাটকে ইশ্বরের অবতার মনে করা হত। দ্বিতীয় বিশ্বযুদ্ধের পর শিন্তো ধর্মের জন্য সরকারি পৃষ্ঠপোষোকতা বন্ধ হয়ে যায় এবং সম্রাট দেবত্ব বিসর্জন দেন। বর্তমান জাপানিদের জীবনে শিন্তো ধর্মের কোন কেন্দ্রীয় ভূমিকা নেই। স্বল্প সংখ্যক অনুসারী বিভিন্ন শিন্তো উপাসনালয়গুলিতে যান। ঐতিহাসিকভাবে বিখ্যাত বা প্রাকৃতিক সৌন্দর্যময় উপাসনালয়গুলিতে অনেক পর্যটকেরাও বেড়াতে আসেন। এগুলিতে বহু বিবাহ অনুষ্ঠান সম্পন্ন হয় এবং জন্মের পর ও অন্যান্য গুরুত্বপূর্ণ সময়ে শিশুদের এখানে নিয়ে আসা হয়। প্রতি বছর এগুলিকে কেন্দ্র করে অনেক উৎসব হয়। জাপানের অনেক বাসাতে শিন্তো দেবদেবীদের পূজার উদ্দেশ্যে নির্মিত একটি তাক বা স্থান থাকে। ৬ষ্ঠ শতকে জাপানে প্রথম বৌদ্ধ ধর্মের প্রচলন হয় এবং এর পরের প্রায় ১০ শতক ধরে এটি জাপানের বুদ্ধিবৃত্তিক, শৈল্পিক, সামাজিক ও রাজনৈতিক জীবনের উপর গভীর প্রভাব ফেলে। জাপানের বেশির ভাগ অন্ত্যেষ্টিক্রিয়ার দায়িত্বে থাকেন বৌদ্ধ পুরোহিতেরা। বহু জাপানি পূর্বপুরুষদের স্মরণে বৌদ্ধ মন্দিরে যায়। ৬ষ্ঠ ও ৯ম শতকের মাঝামাঝি সময়ে চীন থেকে কনফুসিয়াসবাদের আগমন ঘটে। কিন্তু বৌদ্ধধর্মের তুলনায় এর গুরুত্ব ছিল কম। ১৯শ শতকের শেষভাগ পর্যন্ত এটি জাপানে প্রাতিষ্ঠানিকভাবে বিরাজমান ছিল এবং আজও জাপানি চিন্তাধারা ও মূল্যবোধে কনফুসিয়াসের দর্শনের বড় প্রভাব দেখতে পাওয়া যায়। ১৫৪৯ সালে জাপানে খ্রিস্টধর্মের আগমন ঘটে এবং এক শতাব্দী পরে এটিকে সরকার নিষিদ্ধ করে দেন। পরে ১৯শ শতকের শেষভাগে এসে এটি আবার জাপানে উপস্থাপিত হয় এবং খুব ধীরে বিস্তার লাভ করতে থাকে। বর্তমানে জাপানে প্রায় ৩০ লক্ষ খ্রিস্টান বাস করে। বর্তমানে অনেক জাপানি বেশ কিছু নতুন নতুন ধর্মের বা বিশ্বাস ব্যবস্থার অনুসারী হওয়া শুরু করেছে, যেগুলি শিন্তো, বৌদ্ধধর্ম, স্থানীয় কুসংস্কার থেকে ধারণা ধার নিয়েছে এবং স্থানীয় জনগণের সামাজিক চাহিদা মেটাতে গড়ে উঠেছে। এরকম নতুন ধর্মের সংখ্যা কয়েকশ'র মত। এগুলি সব মিলিয়ে কোটি কোটি জাপানি অনুসরণ করে থাকে।
আজারবাইজানের ভাষা

যদিও এই অঞ্চলে অনেকগুলো ভাযা প্রচলিত, তবে আজারবাইজানি আজারবাইজানের দাপ্তরিক এবং যোগাযোগের ভাষা। আজারবাইজানের প্রধান এবং রাষ্ট্রভাষা আজারবাইজানি ভাষা (উত্তর আজারবাইজানি)। আজারবাইজানি একটি তুর্কীয় ভাষা এবং এতে প্রায় ৯৫% আজারবাইজানি কথা বলেন। রুশ ভাষায় কথা বলেন ৩% এবং আর্মেনীয় ভাষায় কথা বলেন প্রায় ২% লোক (মূলত নাগোর্নো-কারাবাখ জেলায়)। বাকীরা জর্জীয়, কুর্দি, ইত্যাদি নানা ভাষায় কথা বলেন। উত্তর আজারবাইজানি ভাষায় রুশ কৃতঋণ শব্দের আধিক্য দেখা যায়, আর দক্ষিণ আজারবাইজানি ভাষায় ফার্সি প্রভাব পরিলক্ষিত হয়। ১৯শ শতকের মধ্যভাগ থেকে আজারবাইজানি ভাষায় পত্রপত্রিকা প্রকাশ হচ্ছে। ১৯২৪ সাল পর্যন্ত ভাষাটি আরবি লিপিতে লেখা হত। এর পর এটি লাতিন লিপিতে লেখা হয়। ১৯৩৩ সালে সিরিলীয় লিপি লাতিন লিপিকে প্রতিস্থাপন করে। ১৯৯১ সালে স্বাধীনতার পর এটি "নতুন রোমান" লিপিতে লেখা হচ্ছে। আজারবাইজানি ভাষায় বর্তমানে দেড়শরও বেশি সংবাদপত্র প্রকাশিত হয়। আজারবাইজানি ভাষার সাথে তুর্কি ও তুর্কমেন ভাষার মিল আছে। আধুনিক তুর্কি ভাষার চেয়ে প্রাক্তন উসমানীয় সাম্রাজ্যের তুর্কি ভাষার সাথে এর মিল বেশি দেখা যায়। ২০০৯ সালের জরিপে এই ভাষা মোট জনসঙ্খ্যার ৯২.৫% জনগণের মাতৃভাষা। সেখানে রুশ এবং ইংরেজি শিক্ষা এবং যোগাযোগে উল্লেখযোগ্য ভুমিকা রাখে। আজারবাইজানের অর্ধেকেরও বেশি জনগণ একটি ভাষায় কথা বলে। কবি নাইজামির নামে দেশটিতে আজারবাইজানি ভাষার সমৃদ্ধির লক্ষ্যে একটি ভাষাতাত্ত্বিক ইন্সটিটিউট গঠন করা হয়েছে। "Azerbaijan"। www.ethnologue.com। সংগ্রহের তারিখ ১৪ সেপ্টেম্বর ২০১৩।  Sinor, Denis (১৯৬৯)। Inner Asia. History-Civilization-Languages. A syllabus। Bloomington। পৃষ্ঠা 71–96। আইএসবিএন 0-87750-081-9।  "UNdata | record view | Population by language, sex and urban/rural residence"। Data.un.org। ২০১৫-১২-২৪। সংগ্রহের তারিখ ২০১৬-০১-২৯।  Keith, Brown; Ogilvie, Sarah (২০০৮)। Concise Encyclopedia of Languages of the World 1st Edition। Elsevier Science। পৃষ্ঠা 110। আইএসবিএন 9780080877754।  আজারবাইজানের ভাষার উপর এথ্‌নোলগ রিপোর্ট
আফগানিস্তানের ভাষা

আফগানিস্তানে মূলত ইন্দো-ইউরোপীয় ভাষাসমূহ কথিত হলেও আলতায়ীয় ভাষারও দেখা মেলে। ইন্দো-ইউরোপীয় ভাষার মধ্যে পশতু ভাষা দেশটির মধ্যভাগে পূর্ব থেকে পশ্চিম পর্যন্ত বিস্তৃত। পশতু অঞ্চলের উত্তরে ফার্সি (স্থানীয় নাম দারি) এবং দক্ষিণে বালুচি ভাষা প্রচলিত। আর কাবুল থেকে উত্তর-পূর্বে চীন সীমান্ত পর্যন্ত দার্দিক, নুরিস্তানি ও পামির ভাষাগুলি প্রচলিত। আলতায়ীয় ভাষার মধ্যে উজবেক, তুর্কমেন, খোরাসানি তুর্কি উত্তরের সমভূমিতে প্রচলিত। হেরাতের দক্ষিণে মঙ্গোলীয় ভাষার একটি উপভাষা প্রচলিত। এছাড়া বিছিন্ন কিছু অঞ্চলে সেমীটিক ভাষা আরবি, এবং দ্রাবিড় ভাষা ব্রাহুই প্রচলিত। "CIA World Factbook"। ২০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০০৮।  আফগানিস্তানের ভাষার উপর এথ্‌নোলগ রিপোর্ট
কাজাখস্তানের ভাষা

কাজাখ ভাষা কাজাকিস্তানের রাষ্ট্রভাষা। তবে রাষ্ট্রীয় ও স্থানীয় সরকার ব্যবস্থা, আদালত, সামরিক বাহিনী, ব্যবসাবাণিজ্য, রাস্তার সাইনে, গণমাধ্য,এ কাজাখ ও রুশ উভয় ভাষাই ব্যবহৃত হয়। স্কুল পর্যায়েও ভাষা দুইটি শেখা বাধ্যতামূলক। রুশ গোত্রভুক্ত নয়, এমন কাজাখ নাগরিকেরাও রুশ ভাষাতে অত্যন্ত স্বচ্ছন্দ। তারা নিজেদের ভাষা ছেড়ে এখন রুশ ভাষাতেই কথা বলেন। কেবল তুর্কীয় ভাষাভাষী গোত্রগুলি রুশ ভাষার পাশাপাশি নিজেদের ভাষা (যেমন- উজবেক, উইঘুর, তাজিক) ধরে রেখেছে। এছাড়াও জার্মান ও তাতার ভাষাও সংখ্যালঘু সম্প্রদায়ে প্রচলিত। কাজাখ গোত্রের প্রায় সব লোক কাজাখ ভাষায় কথা বলেন। এটি দেশটির জাতীয় ঐক্যের একটি প্রতীক। স্বাধীনতার পরে সরকারী পৃষ্ঠপোষকতায় কাজাখ ভাষার অবস্থান অতীতের তুলনায় সুদৃঢ় হলেও রুশ ভাষা এখনও দেশটির প্রধান ভাষা। "What Languages Are Spoken In Kazakhstan?"। WorldAtlas (ইংরেজি ভাষায়)। ২০১৯-০৭-৩১। সংগ্রহের তারিখ ২০২৩-০৮-১৭।  কাজাকিস্তানের ভাষার উপর এথ্‌নোলগ রিপোর্ট
চীনের ভাষা

ম্যান্ডারিন চীনা ভাষা চীনের সরকারি ভাষা; এতে চীনের প্রায় ৭০% লোক কথা বলেন। চীনা ভাষার অন্যান্য প্রচলিত কথ্যরূপগুলির মধ্যে আছে ইউয়ে ভাষা বা ক্যান্টোনীয় ভাষা (প্রায় ৪.৫% বক্তা), উ ভাষা (প্রায় ৭.৫% বক্তা), গান ভাষা (প্রায় ২% বক্তা), মিন নান ভাষা (প্রায় ২.৫% বক্তা), মিন পেই ভাষা (প্রায় ১.২% বক্তা), শিয়াং ভাষা (প্রায় ৩.৫% বক্তা) এবং হাক্কা ভাষা (প্রায় ২.৫% বক্তা)। এছাড়াও প্রায় ১৩০টি ভাষা চীনে প্রচলিত, যেগুলিতে চীনের প্রায় ৬.৫% জনগণ কথা বলেন। এদের মধ্যে ৫৫টি ভাষা সরকারীভাবে স্বীকৃত সংখ্যালঘু ভাষা। প্রাদেশিক সরকারি ভাষার মর্যাদাপ্রাপ্ত ভাষার মধ্যে আছে মঙ্গোল ভাষা (প্রায় অর্ধকোটি বক্তা), তিব্বতি ভাষা (প্রায় অর্ধকোটি বক্তা), উইগুর ভাষা (৭০ লক্ষের বেশি বক্তা), এবং চুয়াং ভাষা (প্রায় দেড় কোটি বক্তা)। আরও আছে য়ি ভাষা (অর্ধ কোটি বক্তা), মিয়াও ভাষা (অর্ধকোটি বক্তা), বুয়েই ভাষা (২০ লক্ষ বক্তা), কোরীয় ভাষা (২০ লক্ষ বক্তা), ইয়াও ভাষা (১0 লক্ষাধিক বক্তা), বাই ভাষা (প্রায় ১০ লক্ষ বক্তা), দং ভাষা (প্রায় ৩০ লক্ষ বক্তা) এবং হানি ভাষা (প্রায় ৫ লক্ষ বক্তা)। "How Many Languages Are Spoken in China? – uTalk Blog" (ইংরেজি ভাষায়)। ২০২৩-০৩-১৭। সংগ্রহের তারিখ ২০২৩-০৮-১৭।  চীনের ভাষার উপর এথ্‌নোলগ রিপোর্ট
জর্ডানের ভাষা

আরবি ভাষা জর্ডানের সরকারি ভাষা। এই ভাষাতে জর্ডানের অধিকাংশ লোক কথা বলেন। এছাড়া দেশটিতে আরও কিছু ভাষা প্রচলিত, যেমন আদিগে ভাষা এবং আর্মেনীয় ভাষা। আন্তর্জাতিক কাজকর্মে ইংরেজি ভাষা ব্যবহার করা হয়। "Language of Jordan"। www.memphistours.com (ইংরেজি ভাষায়)। সংগ্রহের তারিখ ২০২৩-০৮-১৭।  জর্ডানের ভাষার উপর এথ্‌নোলগ রিপোর্ট
নেপালের ভাষা

নেপালের ভাষাসমূহ হচ্ছে মূলত, ইন্দো-আর্য এবং তিব্বতি-বর্মীয় ভাষা পরিবারের, যা নেপালি মানুষের মাতৃভাষা। According to Interim Constitution, Nepali is only the official language (article 5, point 2). Other languages spoken as the mother tongue in Nepal are national languages (article 5, point 1). According to article 5, point 3, all languages are accepted as official languages at the regional level. This part of the article is about native names and not about official language.[স্পষ্টকরণ প্রয়োজন]Nepal_Interim_Constitution2007 প্রবেশদ্বার:  নেপাল ভাষা
শ্রীলঙ্কার ভাষা

সিংহলি ভাষা শ্রীলংকার সরকারি ভাষা। তামিল ভাষা দেশটির একটি প্রাদেশিক সরকারি ভাষার মর্যাদাবিশিষ্ট। শ্রীলংকার প্রায় তিন-চতুর্থাংশ লোক সিংহলি ভাষাতে এবং প্রায় এক-পঞ্চমাংশ লোক তামিল ভাষাতে কথা বলে। প্রধানত শহর অঞ্চলে প্রায় লাখখানেক লোক মালয় ভাষা-ভিত্তিক একটি ক্রেওল ভাষাতে কথা বলে। এছাড়াও ইংরেজি ভাষা প্রায় লক্ষাধিক লোকের মাতৃভাষা। আন্তর্জাতিক যোগাযোগে ইংরেজি ভাষা ব্যবহার করা হয়। "Official languages in Sri Lanka | Mai Globe Travels"। www.maiglobetravels.com। সংগ্রহের তারিখ ২০২৩-০৮-১৭।  শ্রীলংকার ভাষার উপর এথনোলগ-এর রিপোর্ট প্রবেশদ্বার:  শ্রীলঙ্কা ভাষা
সাইপ্রাসের ভাষা

গ্রিক ভাষা ও তুর্কি ভাষা যথাক্রমে সাইপ্রাসের গ্রিক- এবং তুর্কি-অধ্যুষিত অংশের সরকারি ভাষা। এর মধ্যে গ্রিক ভাষাতে সাইপ্রাসের প্রায় চার-পঞ্চমাংশ লোক এবং তুর্কি ভাষাতে প্রায় এক-পঞ্চমাংশ লোক কথা বলেন। এছাড়া আরবি ভাষা, আর্মেনীয় ভাষা এবং সিরীয় ভাষার প্রতিটিতে বেশ কয়েক হাজার লোক কথা বলেন। আন্তর্জাতিক বাণিজ্যে এবং পর্যটন শিল্পে ইংরেজি ভাষা ব্যবহার করা হয়। সাইপ্রাসের ভাষার উপর এথনোলগ-এর রিপোর্ট "Middle East :: CYPRUS"। CIA The World Factbook। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইউরোপের ভূগোল

ইউরোপকে ঐতিহ্যগতভাবে একটি মহাদেশ হিসেবে গণ্য করা হলেও এটি মূলত ইউরেশিয়া ভূ-খণ্ডের উত্তর-পশ্চিম উপদ্বীপীয় অংশ। ইউরেশিয়ার পূর্ব অংশটি এশিয়া মহাদেশ নামে পরিচিত। পূর্ব ও দক্ষিণ-পূর্বে উরাল পর্বতমালা, কাস্পিয়ান সাগর, এবং ককেশাস পর্বতমালা ইউরোপকে এশিয়া থেকে পৃথক করেছে। দক্ষিণে ভূমধ্যসাগর ইউরোপকে আফ্রিকা থেকে পৃথক করেছে। আকৃতির দিক থেকে ইউরোপ অনেকগুলি পরস্পর সংযুক্ত উপদ্বীপের সমষ্টি। এদের মধ্যে বৃহত্তম দুইটি হল মূল ইউরোপীয় ভূখণ্ড এবং উত্তরের স্ক্যান্ডিনেভিয়া; বাল্টিক সাগর এদেরকে পৃথক করেছে। মূল ইউরোপীয় ভূখণ্ডের দক্ষিণ দিকে চারটি অপেক্ষাকৃত ক্ষুদ্র উপদ্বীপ ভূমধ্যসাগরের অভ্যন্তরে প্রসারিত হয়েছ; এগুলি আইবেরীয় উপদ্বীপ, ইতালি উপদ্বীপ, আনাতোলিয়া, এবং বলকান উপদ্বীপ নামে পরিচিত। পূর্বদিকে ইউরোপ উত্তর-দক্ষিণ বরাবর বিস্তার লাভ করে উরাল পর্বতমালায় গিয়ে শেষ হয়েছে। ইউরোপে স্বল্প আয়তনের এলাকাতেও ব্যাপক ভূবৈচিত্র‌্য পরিলক্ষিত হয়। দক্ষিণের অঞ্চলগুলি পর্বতময়। এখানে আল্পস, পিরেনেসএবং কার্পেথীয় পর্বতমালা অবস্থিত। এগুলি উত্তরে ধীরে ধীরে অণুচ্চ পাহাড় ও টিলায় রূপান্তরিত হয়ে শেষ পর্যন্ত প্রশস্ত উত্তর ইউরোপীয় সমভূমিতে পর্যবসিত হয়েছে। ইউরোপের উত্তর-পশ্চিমে বৃত্তাকারে কিছু পার্বত্য অঞ্চল দেখতে পাওয়া যায়। এগুলি ব্রিটিশ দ্বীপপুঞ্জের পশ্চিম অংশ থেকে শুরু হয়ে বৃত্তাকারে নরওয়ের ফিয়র্ড-কর্তিত পর্বতশ্রেণীতে গিয়ে শেষ হয়েছে। আইসল্যান্ড দ্বীপটি উত্তর আটলান্টিক মহাসাগরে একটি সম্পূর্ণ আলাদা ভৌগোলিক প্রক্রিয়াতে উৎপন্ন হলেও এটিকে ঐতিহাসিকভাবে ইউরোপ মহাদেশের অন্তর্ভুক্ত করা হয়। "Europe | History, Countries, Map, & Facts | Britannica"। www.britannica.com (ইংরেজি ভাষায়)। ২০২৪-০২-০৯। সংগ্রহের তারিখ ২০২৪-০২-০৯।
আইসল্যান্ডের ভূগোল

আইসল্যান্ড (আইসল্যান্ডীয়: Ísland [ˈistlant]) ইউরোপের দ্বিতীয় বৃহত্তম দ্বীপ। এটি গ্রিনল্যান্ডের পূর্বে ও উত্তর মেরুরেখার ঠিক দক্ষিণে মধ্য আটলান্টিক পর্বতমালার উপর অবস্থিত। আইসল্যান্ডে আগ্নেয়গিরির অগ্ন্যুৎপাত ও অন্যান্য ভূ-উত্তাপীয় কর্মকাণ্ড নৈমিত্তিক ঘটনা। আইসল্যান্ডের প্রায় অর্ধেক অংশ আগ্নেয়গিরির লাভা মরুভূমি ও অন্যান্য অনাবাসযোগ্য ভূমি নিয়ে গঠিত। দ্বীপটির প্রায় ১১% হিমবাহ দ্বারা আবৃত। দ্বীপের প্রায় ২০% এলাকা পশুচারণের জন্য ব্যবহার করা হয়, এবং মাত্র ১% এলাকায় কৃষিকাজ হয়। ৯০০ খ্রিষ্টাব্দে মনুষ্য বসতি স্থাপনের আগে দ্বীপটির প্রায় ৩০-৪০% বৃক্ষ-আচ্ছাদিত ছিল। বর্তমানে কেবল কিছু বার্চ গাছের জঙ্গল ছাড়া আর তেমন কিছু বনভূমি অবশিষ্ট নেই। Interinstitutional style guide : 2011.। Publications Office of the European Union। ২০১১। আইএসবিএন 978-92-78-40701-8। ওসিএলসি 814362156। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আয়ারল্যান্ডের ভূগোল

আয়ারল্যান্ড উত্তর-পশ্চিম ইউরোপে আটলান্টিক মহাসাগরে অবস্থিত একটি দ্বীপ। মহাসাগরের কারণে দ্বীপটির পশ্চিম তটরেখা অমসৃণ; এই উপকূলে অনেক ছোট দ্বীপ, উপদ্বীপ ও উপসাগর আছে। আয়ারল্যান্ডের কেন্দ্রে রয়েছে নিম্ন সমভূমি আর এর চারদিক ঘিরে রেখেছে উপকূলীয় পাহাড়। ১০৪১ মিটার উচ্চতাবিশিষ্ট কারাউনটুয়োহিল সর্বোচ্চ পর্বতশৃঙ্গ। এছাড়াও আছে কিছু বড় বড় হ্রদ। আয়ারল্যান্ডের মাঝখান দিয়ে প্রবাহিত শ্যানন নদী দ্বীপটিকে দুইভাগে ভাগ করেছে। ৩৬০.৫ কিলোমিটার (২২৪ মা) দীর্ঘ নদীটি আয়ারল্যান্ডের দক্ষিণ থেকে উত্তরে প্রবাহিত হয়ে আটলান্টিক মহাসাগরে পড়েছে। আয়ারল্যান্ড দক্ষিণে আইরিশ সাগরের মাধ্যমে যুক্তরাজ্যে থেকে এবং কেল্টীয় সাগরের মাধ্যমে মূল ইউরোপীয় ভূখণ্ড থেকে বিচ্ছিন্ন। এর মোট আয়তন ৮৪,৪২১ কিমি ২ (৩২,৫৯৫ বর্গ মাইল)। এটি গ্রেট ব্রিটেন থেকে আইরিশ সাগর দ্বারা এবং মূল ভূখন্ড ইউরোপ থেকে সেল্টিক সাগর দ্বারা বিচ্ছিন্ন। Nolan, Professor William। "Geography of Ireland"। Government of Ireland। ২৪ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সংসদীয় প্রজাতন্ত্র

সংসদীয় প্রজাতন্ত্র হল একপ্রকারের রাজনৈতিক শাসন ব্যবস্থা, যাতে একটি রাষ্ট্রের সর্বময় ক্ষমতা জনগণের দ্বারা নির্বাচিত সংসদের উপরে ন্যস্ত থাকে। এ ব্যবস্থায় সরকার প্রধানের দায়িত্ব পালন করেন প্রধানমন্ত্রী এবং এই ধরনের শাসন ব্যবস্থায় রাষ্ট্রপতির ক্ষমতা সীমিত। যুক্তরাজ্য, ভারত, বাংলাদেশসহ বিশ্বের অনেক দেশেই বর্তমানে এই ব্যবস্থা জারি আছে। সংসদীয় ব্যবস্থাসহ দেশগুলি সাংবিধানিক রাজতন্ত্রও হতে পারে, যেখানে একজন রাজা রাষ্ট্রপ্রধান হন, যখন সরকার প্রধান প্রায় সব সময়ই সংসদের সদস্য হন; বা এটি সংসদীয় প্রজাতন্ত্র হতে পারে, যেখানে বেশিরভাগ আনুষ্ঠানিকভাবে রাষ্ট্রপতি রাষ্ট্রপ্রধান হন এবং সরকার প্রধান হয় নিয়মিত আইনসভা থেকে। বিশ্বের কয়েকটি সংসদীয় প্রজাতন্ত্রে অন্য কিছুর মধ্যে সরকার প্রধানও রাষ্ট্রপ্রধান হয়; কিন্তু তিনি সংসদ দ্বারা নির্বাচিত এবং জবাবদিহি করতে হয়। দ্বিকক্ষ বিশিষ্ট সংসদে সরকার প্রধান সাধারণত নিম্নকক্ষের সদস্য হন না। সংসদীয় গণতন্ত্র হল ইউরোপে সরকারের প্রভাবশালী রূপ, যেখানে ৫০টি সার্বভৌম রাষ্ট্রের মধ্যে ৩২টি রাষ্ট্রই সংসদীয়। ক্যারিবীয় অঞ্চলেও সাধারণভাবে সংসদীয় গণতন্ত্র চলে। এর ১৩টি দ্বীপ রাষ্ট্রের মধ্যে ১০টি রাষ্ট্রের সরকার সংসদীয়। এছাড়াও ওশেনিয়ায় এই পদ্ধতির প্রচলন আছে। এর বাইরে বিশ্বের অন্যত্র সংসদীয় রাষ্ট্র সাধারণত কম।
ইউক্রেনের ভূগোল

ইউক্রেন ইউরোপের দ্বিতীয় বৃহত্তম দেশ। কার্পেথীয় পর্বতমালার উত্তর অংশ ইউক্রেনের পশ্চিম অংশে প্রবেশ করেছে। ২০৬১ মিটার উচ্চতাবিশিষ্ট হোভের্লা এর সর্বোচ্চ শৃঙ্গ। তবে ইউক্রেনের অধিকাংশ এলাকা কৃষ্ণ সাগরের উপরে অবস্থিত স্টেপ সমভূমি নিয়ে গঠিত। উত্তর-দক্ষিণে প্রবাহিত দ্‌নিপ্রো নদী সমভূমিটিকে দুই ভাগে ভাগ করেছে। দক্ষিণ-পূর্বে আজভ সাগর রাশিয়ার সাথে সীমান্ত সৃষ্টি করেছে। ইউক্রেন ৬০৩,৬২৮ বর্গকিলোমিটার (২৩৩,০৬২ বর্গ মাইল) এলাকা জুড়ে, ২,৭৮২ কিলোমিটার (১,৭২৯ মাইল) এর উপকূলরেখা সহ। "Ukraine"। CIA World Factbook। ১৩ ডিসেম্বর ২০০৭। সংগ্রহের তারিখ ২৪ ডিসেম্বর ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইতালির ভূগোল

ইতালি বুট আকৃতির একটি উপদ্বীপ। এছাড়া সিসিলি, সার্দিনিয়া ও এল্‌বে ইতালির অন্তর্গত তিনটি প্রধান দ্বীপ। ইতালিকে মূলত মহাদেশীয় ইতালি, উপদ্বীপীয় ইতালি এবং ইতালীয় সামুদ্রিক দ্বীপসমূহ - এই তিনটি প্রধান ভৌগোলিক অঞ্চলে ভাগ করা হয়। মহাদেশীয় ইতালি, বা ইতালির উত্তরাঞ্চলের উত্তর প্রান্তসীমায় কেন্দ্রীয় আল্পস পর্বতমালা অবস্থিত। মঁ ব্লা ইতালি ও ইউরোপের সর্বোচ্চ পর্বতশৃঙ্গ। আল্পসের দক্ষিণে রয়েছে পূর্ব-পশ্চিমে প্রবাহিত পো নদীর সমতল অববাহিকা। উপদ্বীপীয় ইতালির গোটা পূর্ব উপকূল জুড়ে মেরুদণ্ডের মত বিস্তৃত হয়ে আছে আপেনিন্নো পর্বতমালা। ইতালীয় ভৌগোলিক অঞ্চল, এর ঐতিহ্যগত এবং সর্বাধিক স্বীকৃত সীমাতে, এর আয়তন প্রায় ৩২৪,০০০ বর্গ কিলোমিটার (১২৫,০০০ বর্গ মাইল)। "Italia"। L'Enciclopedia Geografica (ইতালীয় ভাষায়)। I। De Agostini Ed.। ২০০৪। পৃষ্ঠা 78। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "La presentazione di una storia delle frontiere orientali italiane: una occasione per riflettere sulle determinanti storiche, economiche e geopolitiche dei confini" (ইতালীয় ভাষায়)। Working Paper n. 2007-41, Università degli Studi di Milano। ২০০৭। এসটুসিআইডি 127530700। ডিওআই:10.2139/ssrn.1023852। সংগ্রহের তারিখ ২৯ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Italia"। L'Enciclopedia Geografica (ইতালীয় ভাষায়)। I। De Agostini Ed.। ২০০৪। পৃষ্ঠা 78। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এস্তোনিয়ার ভূগোল

এস্তোনিয়া মূলত একটি নিম্ন সমতলভূমি। বাল্টিক সাগরে এর তটরেখার দৈর্ঘ্য ১৩৯৩ কিলোমিটার এবং এই উপকূলে প্রায় ১৫২০টি ছোট ছোট দ্বীপ আছে। এদের মধ্যে সারেমা ও হিলুমা দ্বীপ দুইটি এস্তোনীয়দের পছন্দের অবকাশকেন্দ্র। দক্ষিণ-পূর্বের পাহাড়ি এলাকার ৩১৮ মিটার উচ্চতাবিশিষ্ট সুর মুনামাগি দেশের সর্বোচ্চ বিন্দু। দেশটির প্রায় ১৮০০০ বর্গকিলোমিটার এলাকা বনভূমি। বাকী অংশ কৃষিকাজ, পশু চরানোর কাজে ব্যবহৃত। দেশটিতে প্রায় ১৪০০ প্রাকৃতিক ও কৃত্রিম হ্রদ আছে। এদের মধ্যে বৃহত্তম হল পেইপসি হ্রদ, যা এস্তোনিয়া ও রাশিয়ার সীমান্তে অবস্থিত। দেশটির বহু নদীর মধ্যে নার্ভা ও এমায়োগি সবচেয়ে গুরুত্বপূর্ণ।
ক্রোয়েশিয়ার ভূগোল

ক্রোয়েশিয়া দক্ষিণপূর্ব ইউরোপের কেন্দ্রে অবস্থিত। এর উত্তর পূর্ব সীমান্তে হাঙ্গেরি, পূর্বে সার্বিয়া, দক্ষিণ পূর্বে বসনিয়া,হার্জেগোভিনা ও মন্টিনিগ্রো। এটি ৪২ ° এবং ৪৭ ° উত্তর ও ১৩ ° এবং ২০ ° পূর্ব অক্ষাংেশ অবস্থিত। দেশটি দেখতে ফালি চাঁদের মত। কেন্দ্রীয় মহাদেশীয় ক্রোয়েশিয়া ও স্লাভোনিয়াতে সমভূমি, হ্রদ ও পাহাড় অবস্থিত। পশ্চিমে রয়েছে দিনারীয় আল্পস পর্বতমালার বৃক্ষ আচ্ছাদিত অংশ। আর রয়েছে আড্রিয়াটিক সাগরের পর্বতসঙ্কুল তটরেখা। এই উপকূলে আরও আছে প্রায় হাজারখানেকের মত বিভিন্ন আকৃতির দ্বীপ। এটি ৫৬.৫৯৪বর্গ কিলোমিটার (২১,৮৫১ বর্গ মাইল) জুড়ে বিস্তৃত। এর মধ্যে ৫৬.৪১৪ বর্গ কিলোমিটার ভুমি (২১,৭৮২ বর্গ মাইল) এবং ১২৮ বর্গ কিলোমিটার জল ভাগ (৪৯ বর্গ মাইল) রয়েছে। য়েছ।
গ্রিসের ভূগোল

গ্রিসের মূল ভূখণ্ড দক্ষিণ-পূর্ব ইউরোপের বলকান উপদ্বীপের দক্ষিণ প্রান্তে অবস্থিত। গ্রিসের দক্ষিণে ভূমধ্যসাগর, পশ্চিমে ইয়োনীয় সাগর, পূর্বে এজীয় সাগর ও তুরস্ক এবং উত্তরে বুলগেরিয়া, ম্যাসেডোনিয়া ও আলবেনিয়া। গ্রিসের ৮০%-ই পর্বতময়। গ্রিসের অঞ্চলভেদে জলবায়ুর তারতম্য দেখা যায়। পশ্চিমে উচ্চ পর্বতমালাগুলিতে আল্পীয় জলবায়ু, উপকূলীয় এলাকা ও দ্বীপগুলিতে ভূমধ্যসাগরীয় জলবায়ু এবং ম্যাসিডোনিয়া অঞ্চলে নাতিশীতোষ্ণ জলবায়ু পরিলক্ষিত হয়। অলিম্পাস (২৯১৯ মিটার) গ্রিসের সর্বোচ্চ পর্বতশৃঙ্গ। মাউন্ট অলিম্পাস আগ্নেয়গিরির গর্ত, স্যান্টোরিনি অ্যাকেলাস নদী টেগেটাস (মাউন্টেন রেঞ্জ)]] পিন্ডাস জাতীয় উদ্যান ভিকোস -এওস জাতীয় উদ্যান সামারি গর্জ ক্রেমস্তা (হ্রদ) পেলিওন পর্বত মাঙ্গানারি সৈকত পার্নাসাস পর্বত
চেক প্রজাতন্ত্রের ভূগোল

চেক প্রজাতন্ত্রের ভূ-প্রকৃতি বেশ বিচিত্র। পশ্চিমে বোহেমিয়া মূলত এলবে ও ভ্‌লতাভা নদীবিধৌত একটি নিম্ন অববাহিকা অঞ্চল। সমভূমিটির চারপাশে ঘিরে আছে মূলত নিম্ন উচ্চতাবিশিষ্ট পাহাড়। এই পাহাড়গুলির মধ্যে চেক প্রজাতন্ত্রের সর্বোচ্চ পর্বত স্নিয়েজ্‌কা পর্বত (১,৬০২ মিটার) অবস্থিত। পূর্বের মোরাভিয়া অঞ্চলটিও বেশ পর্বতময় এবং মূলত মোরাভা নদী দ্বারা বিধৌত। তবে এখানে ওডার নদীর উৎসস্থলও অবস্থিত। স্থলবেষ্টিত চেক প্রজাতন্ত্র থেকে নদীগুলি তিনটি সাগরে পড়েছে: উত্তর সাগর, বাল্টিক সাগর এবং কৃষ্ণ সাগর। জার্মানির হামবুর্গ শহরে চেক প্রজাতন্ত্রের অধীনে ৩০ হাজার বর্গমিটার আয়তনের একটি ডক বা পোতাশ্রয় রয়েছে। স্থলবেষ্টিত চেক প্রজাতন্ত্রের নদীবাহিত মালামাল যেন সমুদ্রগামী জাহাজে উঠানো যায়, সেই কারণে ভের্সাইয়ের চুক্তিতে চেক প্রজাতন্ত্রকে এই জায়গাটি প্রদান করা হয়। ২০১৮ সালে এটি জার্মানির কাছে ফেরত যাবে।
ডেনমার্কের ভূগোল

ডেনমার্কের মূল ভূখণ্ডটি উত্তর-পশ্চিম ইউরোপের জুটলান্ড উপদ্বীপে অবস্থিত। বাল্টিক সাগরের অনেকগুলি দ্বীপও ডেনমার্কের অন্তর্ভুক্ত। এখানকার জলবায়ু মৃদু। এখানকার ৬০% জমি আবাদযোগ্য সমতল ভূমি। ডেনমার্কের সীমান্তে উপকূল জুড়ে বাল্টিক ও উত্তর সাগর অবস্থিত। ডেনমার্কের স্থল সীমানা প্রায় ৪৩,০৯৪ বর্গ কিমি (১৬,৬৩৯ বর্গমাইল)। তবে উপকূল এলাকায় সাগরের অবিরাম ভাঙ্গন ও যোগ এবং মানুষের ভূমি পুনরোদ্ধার প্রকল্পের ফলে সঠিকভাবে স্থল সীমানার আকার নির্ধারণ করা যায় না। জুটল্যান্ডের দক্ষিণ-পশ্চিম উপকূলে জোয়ারের উচ্চতা ১ ও ২ মিটার (৩.২৮ ও ৬.৫৬ ফুট)। ডেনমার্কের বিশাল অর্থনৈতিক অঞ্চল রয়েছে, যার বিস্তৃতি ১০৫,৯৮৯ বর্গ কিলোমিটার (৪০,৯২৩ বর্গমাইল)। গ্রিনল্যান্ড ও ফারো দ্বীপপুঞ্জ সহযোগে মোট ২,২২০,০৯৩ বর্গ কিলোমিটারের (৮৫৭,১৮৩ বর্গমাইল) এই অর্থনৈতিক অঞ্চলটি বিশ্বের ১৫তম বৃহৎ অর্থনৈতিক অঞ্চল। ডেনমার্কের জলবায়ু নাতিশীতোষ্ণ। ফলে এখানে শীতকাল মৃদু ও বাতাসপ্রবণ এবং গ্রীষ্মকাল ঈষৎ ঠাণ্ডা। কোপেনহেগেনের জলবায়ুর তালিকা। কোপেন জলবায়ু শ্রেণিবিন্যাস অনুসারে ডেনমার্কের ভূগোল আবাদযোগ্য জমি: ৫৫.৯৯% স্থায়ী শস্য: ০.১৪% অন্যান্য: ৪২.৮৭% (২০১২) সেচযোগ্য জমি: ৪,৩৫৪ কিমি² (২০০৭) মোট নবায়নযোগ্য জল সম্পদ: ৬ কিমি৩ (২০১১) পরিষ্কার পানি উত্তোলন (গৃহস্থালী/শিল্প/কৃষি): মোট: ০.৬৬ কিমি৩/বছর (৫৮%/৫%/৩৬%) মাথাপিছু: ১১৮.৪ মি৩/বছর (২০০৯) Nationalencyklopedin, (1990)
নরওয়ের ভূগোল

নরওয়ে দেশটি উত্তর ইউরোপে স্ক্যান্ডিনেভীয় উপদ্বীপের পশ্চিম ও উত্তরাংশে অবস্থিত। নরওয়ের দক্ষিণ-পশ্চিমে উত্তর সাগর ও দক্ষিণে স্কাগেরাক ইনলেট, পশ্চিমে উত্তর আটলান্টিক মহাসাগর (নরওয়েজীয় সাগর) ও উত্তর-পূর্বে বারেন্টস সাগর অবস্থিত। দেশটির অধিকাংশ এলাকা জুড়ে স্ক্যান্ডিনেভীয় পর্বতমালা বিস্তৃত। পূর্বে সুইডেনের সাথে নরওয়ের দীর্ঘ সীমান্ত রয়েছে, উত্তর পশ্চিমে ফিনল্যান্ডের সাথে কিছুটা কম এবং উত্তর-পূর্বে রাশিয়ার সাথে অল্প সীমান্ত রয়েছে। নরওয়ের সুদীর্ঘ পশ্চিম উপকূলের কাছেই রয়েছে ছোট বড় প্রায় ৫০ হাজার দ্বীপ। নরওয়ে বিশ্বের সর্ব উত্তরের দেশ এবং ইউরোপের সর্বাধিক পর্বতবেষ্টিত দেশ। সমুদ্রপৃষ্ঠ থেকে দেশটির গড় উচ্চতা ৪৬০ মিটার এবং দেশটির ৩২ ভাগ সমভূমি গাছের উচ্চতা থেকে উপরে।
ওডিন

ওডিন (পুরাতন নর্স ভাষায় Óðinn) হল নর্স পুরাণে বর্ণিত প্রধান দেবতা। তার নাম óðr এর সাথে সম্পর্কিত, যার অর্থ হল উত্তেজনা, ক্রোধ, বা কবিতা। ওডিনের প্রধান ভূমিকা জটিল, তিনি জ্ঞান, যুদ্ধ, ও মৃত্যুর দেবতা। তাকে এর পাশাপাশি জাদু, কবিতা, ভবিষ্যতবাণী, জয়, এবং শিকারের দেবতা হিসাবেও গণ্য করা হয়। "Definition of odin | Dictionary.com"। www.dictionary.com (ইংরেজি ভাষায়)। সংগ্রহের তারিখ ২০২০-০৫-১২।
নেদারল্যান্ডসের ভূগোল

নেদারল্যান্ডসের ভূগোল খানিকটা অস্বাভাবিক, কেননা এর ভূমির বেশির ভাগ অংশ সমুদ্র থেকে পুনরুদ্ধার করা হয়েছে এবং এগুলি আসলে সমুদ্র সমতলের নিচে অবস্থান করছে। সমুদ্র উপকূলে মনুষ্য-নির্মিত বাঁধ এই নিম্নভূমিগুলিকে প্লাবনের হাত থেকে রক্ষা করছে। নেদারল্যান্ডসের ভূ-প্রকৃতিকে দুই ভাগে ভাগ করা যায়। উত্তর ও পশ্চিমের নিম্ন ও সমতল ভূমিগুলি সমুদ্র থেকে পুনরুদ্ধারকৃত পোল্ডার এবং নদীসমূহের ব-দ্বীপ নিয়ে গঠিত। এগুলি নেদারল্যান্ডের মোট আয়তনের প্রায় অর্ধেক এবং সমুদ্র সমতল থেকে গড়ে ১ মিটারের বেশি উঁচু নয়। সমুদ্রে প্রাচীর ও বালিয়াড়ি তুলে এগুলিকে রক্ষা করা হয়েছে। পূর্ব ও দক্ষিণে আছে উচ্চভূমি, কিন্তু এগুলিও মূলত সমতল। কেবলমাত্র একেবারে দক্ষিণ প্রান্তসীমাতে গিয়ে, আর্দেন পর্বতমালার পাদদেশে, ভূমি খানিকটা উঁচু হয়েছে। এখানে নেদারল্যান্ডসের সর্বোচ্চ বিন্দু ভালসারবের্গ (৩২৩ মিটার) অবস্থিত।
পর্তুগালের ভূগোল

মাদেইরা ও আজোরেস দ্বীপপুঞ্জকে গণনায় ধরে পর্তুগালের মোট আয়তন ৯২,৩৫৫ বর্গকিলোমিটার। পর্তুগালের মূল ভূখণ্ড আইবেরীয় উপদ্বীপের পশ্চিমের এক-ষষ্ঠাংশ এলাকা জুড়ে অবস্থিত। পর্তুগালের পশ্চিমে দৈর্ঘ্য বরাবর আটলান্টিক মহাসাগর, পূর্বে স্পেনীয় সীমান্ত। প্রায় গোটা স্পেন জুড়ে মেসেতা সেন্ত্রাল নামের যে মালভূমি অবস্থিত, তারই পশ্চিম ঢাল পর্তুগালের পূর্বাঞ্চল গঠন করেছে। পর্তুগালের উত্তরভাগ রুক্ষ ও পাহাড়ি। উত্তরে মেসেতা সেন্ত্রালের প্রান্ত থেকে অনেকগুলি পর্বত গোটা উত্তরাঞ্চল জুড়ে প্রসারিত। এগুলি ১২০০ মিটারের ও বেশি উচ্চতাবিশিষ্ট হতে পারে। পশ্চিমে ও দক্ষিণে পাহাড়গুলি ধীরে ধীরে নিচে নেমে একটি বড় উপকূলীয় সমভূমিতে পরিণত হয়েছে। এই সমভূমিটিতে ব্যাপক কৃষিকাজ সম্পন্ন হয় এবং এখানে নগরায়নের হার ক্রমে বৃদ্ধি পাচ্ছে। পর্তুগালের দুই বৃহত্তম শহর লিসবন ও পোর্তু এখানেই অবস্থিত। পর্তুগালের মধ্যভাগে উপকূল থেকে ভেতরে সুউচ্চ পর্বতশ্রেণী রয়েছে। এখানে পর্তুগালের সর্বোচ্চ পর্বত মালহাঁউ দি এস্ত্রেলা (Malhão de Estrela) অবস্থিত; এর উচ্চতা ১,৯৯১ মিটার। মধ্য পর্তুগালের পর্বতগুলি দক্ষিণ-পশ্চিমে নেমে গিয়ে সিন্ত্রা শহরের কাছে পাহাড়ের সাথে মিলে গেছে। তেজু নদীর দক্ষিণে মূলত ঢেউখেলানো সমভূমি যা আলেঁতেজু অঞ্চল নামে পরিচিত। পর্তুগালের একেবারে দক্ষিণে অঞ্চলটির নাম আলগার্ভি; এটি আলেঁতেজুর সমভূমিগুলি থেকে সের্‌রা দি মোঁচিকি পর্বতশ্রেণী দ্বারা বিচ্ছিন্ন। তেজু, দৌরু, মিনিউ পর্তুগালের তিনটি প্রধান নদী।